ਫ਼ਿਲਮਾਂ ਦੀ ਹੀਰੋਇਨ ਸੁਦੀਪਾ ਸਿੰਘ ਬਾਰੇ ਦਸੋ। 
‘ਏਅਰਸੈੱਲ’ ਦੀ ਖ਼ੂਬਸੂਰਤ ਮਾਡਲ ਸੁਦੀਪਾ ਸਿੰਘ ਨੂੰ ਜਦੋਂ ਏਕਨੂਰ ਲਈ ਪੀ ਟੀ ਸੀ ਐਵਾਰਡ ਮਿਲਿਆ ਤਾਂ ਉਸ ਦੇ ਦਿਲ ਦੀ ਇੱਕ ਰੀਝ ਪੂਰੀ ਹੋ ਗਈ। ਅੰਮ੍ਰਿਤਸਰ ਦੀ ਜੰਮਪਲ ਸੁਦੀਪਾ ਨੂੰ ਰੱਬ ਨੇ ਡਾਹਢਾ ਰੂਪ ਦਿੱਤਾ ਹੈ ਤੇ ਹੁਣ ਉਹ ਪਾਲੀਵੁੱਡ ਦੀ ਸਟਾਰ ਹੀਰੋਇਨ ਬਣਨ ਦੀ ਮੁਰਾਦ ਫ਼ਿਲਮ ‘ਕਬੱਡੀ ਵੰਨਸ ਅਗੇਨ’ ਨਾਲ ਪੂਰੀ ਕਰੇਗੀ। ਇਹ ਕਹਿਣਾ ਇਸ ਫ਼ਿਲਮ ਦੀ ਹੀਰੋਇਨ ਸੁਦੀਪਾ ਸਿੰਘ ਦਾ ਹੈ। ਸੁਦੀਪਾ ਦਿਲੋਂ ਨਿਰਦੇਸ਼ਕ ਸੁਖਮਿੰਦਰ ਧੰਜਲ ਤੇ ਨਿਰਮਾਤਾ ਹਰਜਿੰਦਰ ਧਨੋਆ ਦਾ ਧੰਨਵਾਦ ਕਰਦੀ ਹੈ ਜਿਨ੍ਹਾਂ ਨੇ ਉਸ ਦੀ ਪਸੰਦ ਦਾ ‘ਬਬਲੀ ਗਰਲ’ ਕਿਰਨ ਦਾ ਕਿਰਦਾਰ ‘ਕਬੱਡੀ ਵੰਨਸ ਅਗੇਨ’ ‘ਚ ਦਿੱਤਾ। ‘ਰੀਅਲ ਹੀਰੋ’ ਨਾਮਵਰ ਖਿਡਾਰੀ ਵਰਿੰਦਰ ਸਿੰਘ ਦੀ ਫ਼ਿਲਮ ‘ਚ ਉਹ ਹੀਰੋਇਨ ਹੈ। ਸੁਦੀਪਾ ਇਸ ਨੂੰ ਨਿਆਮਤ ਸਮਝਦੀ ਹੈ ਕਿ ਤਕਨੀਕ ਤੋਂ ਲੈ ਕੇ ਸਪੈਸ਼ਲ ਇਫੈਕਟਸ ਤਕ ਇਸ ਫਿਲਮ ਵਿੱਚ ਸਭ ਕੁਝ ਬਾਲੀਵੁੱਡ ਡਾਇਰੈਕਟਰ ਪ੍ਰਿਆ ਦਰਸ਼ਨ ਦੇ ਸਟੂਡੀਓ ‘ਚ ਹੋਇਆ ਹੈ।
‘ਬੌਰਨ ਵੀਟਾ’ ਤੇ ‘ਏਅਰਸੈੱਲ’ ਦੀ ਇਸ਼ਤਿਹਾਰਬਾਜ਼ੀ ਨੇ ਸੁਦੀਪਾ ਸਿੰਘ ਨੂੰ ਵਿਗਿਆਪਨ ਰਾਣੀ ਬਣਾਇਆ। ਗ੍ਰੈਜੂਏਟ ਸੁਦੀਪਾ ਜਿੱਥੇ ਇੱਕ ਵਧੀਆ ਅਦਾਕਾਰ ਹੈ, ਉੱਥੇ ਪੜ੍ਹਾਈ ‘ਚ ਵੀ ਉਹ ਪਹਿਲੇ ਸਥਾਨ ‘ਤੇ ਰਹੀ ਹੈ। ਗਿੱਪੀ ਗਰੇਵਾਲ ਦੇ ਵੀਡੀਓ, ਫਿਰ ਵਿਗਿਆਪਨ ਤੇ ਫਿਰ ‘ਏਕ ਨੂਰ’ ਤੇ ਹੁਣ ‘ਕਬੱਡੀ ਵੰਨਸ ਅਗੇਨ’ ਤੋਂ ਸਾਫ਼ ਹੈ ਕਿ ਸੁਦੀਪਾ ਦੇ ਸਿਤਾਰੇ ਬੁਲੰਦ ਹਨ। ਲੋਕ ਤਾਂ ਸਕਿੰਟਾਂ ‘ਚ ਗੱਲ ਭੁੱਲ ਜਾਂਦੇ ਹਨ ਪਰ ‘ਕਬੱਡੀ ਦੇ ਡਾਇਲਾਗ ‘ਸ਼ੋਅਲੇ’ ਦੀ ਤਰ੍ਹਾਂ ਯਾਦ ਰਹਿਣਗੇ, ਉਹ ਦਾਅਵਾ ਕਰਦੀ ਹੈ। ਪਾਲੀਵੁੱਡ ਦੀ ਪ੍ਰੀਤੀ ਸਪਰੂ ਬਣਨ ਦਾ ਸੁਪਨਾ ਤਕ ਚੁੱਕੀ ਸੁਦੀਪਾ ਦੇ ਦਿਲ ਨੂੰ ਫ਼ਿਲਮ ਦੇ ਰੁਮਾਂਟਿਕ ਦ੍ਰਿਸ਼ ਤੇ ਗੀਤਾਂ ਉਸ ਨੂੰ ਸੈੱਟ ‘ਤੇ ਹੀ ਝੂੰਮਣ ਲਾ ਦਿੱਤਾ ਸੀ। ਸੁਦੀਪਾ ਆਪਣੀ ਖ਼ੂਬਸੂਰਤੀ ਦਾ ਰਾਜ ਆਪਣੀਆਂ ਅੱਖਾਂ ਦੱਸਦੀ ਹੈ। ਹਾਕੀ ਤੇ ਸਕੇਟਿੰਗ ਤੋਂ ਇਲਾਵਾ ਕਬੱਡੀ ਖੇਡਦੀ ਰਹੀ ਸੁਦੀਪਾ ਅਨੁਸਾਰ ਸੁਖਵਿੰਦਰ ਸਿੰਘ ਦਾ ਗਾਇਆ ਇਸ ਫ਼ਿਲਮ ਦਾ ਟਾਈਟਲ ਗੀਤ ‘ਕੌਡੀ ਕੌਡੀ’ ਜੈ ਹੋ…ਜੈ ਹੋ…’ ਦੀ ਤਰ੍ਹਾਂ ਹੀ ਫਿਲਮ ਦੀ ਕਾਮਯਾਬੀ ਦਾ ਕੇਂਦਰ ਹੋਵੇਗਾ। ਸੁਦੀਪਾ ਸਿੰਘ ਇਸ ਨੂੰ ਖ਼ੁਸ਼ਕਿਸਮਤੀ ਸਮਝਦੀ ਹੈ ਕਿ ਪਾਲੀਵੁੱਡ ਦੇ ਮਨਮੋਹਨ ਡੇਸਾਈ ਯਾਨੀ ਰਾਜਨ ਬਤਰਾ ਵੱਲੋਂ ਸੰਸਾਰ ਭਰ ‘ਚ ਉਸ ਦੀ ਫ਼ਿਲਮ ‘ਕਬੱਡੀ ਵੰਨਸ ਅਗੇਨ’ ਜ਼ਬਰਦਸਤ ਪ੍ਰਚਾਰ ਨਾਲ ਲੋਕਾਂ ਤਕ ਪਹੁੰਚਾਈ ਜਾ ਰਹੀ ਹੈ
